Source: https://www.rup.ee/pluss/e-ajakiri/01-16-2015/ravimite-hulgimuuk-juriidilise-isiku-vastutus-ja-utluste-andmisest-keeldumise-aluse-kontroll
Timestamp: 2020-01-24 10:49:44+00:00

Document:
Ravimite hulgimüük, juriidilise isiku vastutus ja ütluste andmisest keeldumise aluse kontroll - Pluss
http://www.riigikohus.ee/?id=11&tekst=RK/3-1-1-90-14
Riigikohtu 18.12.2014 nr 3-1-1-90-14
VTMS § 132 p 2
VTMS § 174 p 7
RavS § 104 lg 1
RavS § 26 lg 1
RavS § 26 lg 3
VTMS § 106 lg 1
RavS § 18
Menetlusalust isikut karistati selle eest, et ta ostis sisse ja hoidis oma apteegis ravimeid, et need Läti apteegile edasi müüa, omamata ravimite hulgimüügi luba.
1. Kohtuväline menetleja ei tohi otsust tehes väljuda väärteoprotokollis esitatud teokirjelduse piiridest. Vajadusel tuleb protokolli parandada ja seda menetlusalusele isikule uuesti tutvustada, andes ühtlasi uue võimaluse esitada vastulause.
2. Kui kohus leiab, et kohtuväline menetleja on otsuses väljunud väärteoprotokolli teokirjelduse piiridest, ent protokollis kirjeldatud tegu on tõendatud ja vastab väärteokoosseisule, tuleb kohtul teha VTMS § 132 p 2 lahend, jättes teokirjeldusest välja protokollis kajastamata asjaolud.
3. Tavatöötaja tegu on juriidilisele isikule omistatav, kui tavatöötaja tegutses juriidilise isiku juhtorgani või juhtivtöötaja korraldusel või heakskiidul, ja seda ka juhul, kui tavatöötaja ei ole tuvastatud või ei täitnud subjektiivset koosseisu.
4. Ravimite üleandmine transpordifirmale ravimite üle piiri toimetamiseks ei täida ravimite väljaveo koosseisu RavS § 18 lg 1 mõttes.
5. Väärteomenetluse kulude osas kohaldatakse kriminaalmenetluse põhimõtteid ning VTMS § 174 p 7 kirjeldatud lahend on olemuslikult sama, mis KrMS § 361 lg 1 p 6 lahend.
6. Käibemaksukohuslane saab nõuda kaitsjatasult arvestatud käibemaksu hüvitamist vaid juhul, kui ta ei saa seda sisendkäibemaksuna maha arvata.
7. Kohtuistungi protokolli funktsiooniks on kajastada võimalikult täpselt kohtuistungil toimunut ja protokolli saab parandada, kui selles on istungil toimunu kajastatud ebatäpselt.
8. Protokolli sisu ei määra tõendi lubatavust ja tõendi tunnistamine lubamatuks ei tingi selle tõendi kustutamist protokollist.
9. Seda, kas tunnistajal on alust keelduda ütluste andmisest iseenda mittesüüstamise privileegile tuginedes, kontrollitakse KarS § 318 järgi tunnistajale esitatud süüdistuse arutamisega. Kohus võib teha tunnistajale ettepaneku ütluste andmisest keeldumist põhjendada, kuid ei saa tunnistajat kohustada ütlusi andma, kui tunnistaja põhjendused kohut ei veena.

References: § 132
 § 174
 § 104
 § 26
 § 26
 § 106
 § 18
 kohus 
 § 132
 § 18
 § 174
 § 361
 § 318
 Kohus